หุ้นปิดเช้าบวก 4.90 จุด
ดัชนีปิดที่จุดสูงสุดของรอบเช้าที่ 1,123.43  จุด เพิ่มขึ้น 4.90 จุด หรือ 0.44 % มูลค่าการซื้อขาย 8,846.17 ล้านบาท
8 มิ.ย. 2555

ดัชนีปิดที่จุดสูงสุดของรอบเช้าที่ 1,123.43  จุด เพิ่มขึ้น 4.90 จุด หรือ 0.44 % มูลค่าการซื้อขาย 8,846.17 ล้านบาท บล.ดีบีเอส วิคเคอร์ส (ประเทศไทย) ระบุ เช้าวันนี้ยังอยู่ในแดรนบวกได้เล็กน้อย ปัจจัยในตลาดวันนี้ผสมผสานทั้งแง่บวกและแง่ลบ ตั้งแต่ธนาคารกลางจีนประกาศลดอัตราดอกเบี้ยเงินกู้และเงินฝากระยะ 1ปีลง 0.25% สเปน สามารถระดมทุนด้วยการออกพันธบัตรได้มากกว่าคาด แม้ว่าอัตราผลตอบแทนจะสูงขึ้นกว่าครั้งก่อนก็ตามรวมทั้งภาคแรงงานสหรัฐยังอยู่ในช่วงฟื้นตัวต่อ ขณะเดียวกัน ปัจจัยกดดันยังมาจากการที่ประธานธนาคารกลางสหรัฐ (เฟด) ได้แสดงความกังวลกับผลกระทบของวิกฤตหนี้ยุโรป และการที่ฟิทช์ปรับลดเครดิตระยะยาวของสเปนลง 3 ขั้นจาก A เป็น BBB และให้แนวโน้มเชิงลบ ซึ่งสะท้อนว่าปัญหายูโรโซนมีโอกาสที่จะแย่งลงไปอีก สำหรับการออก QE3 ของสหรัฐ เรามองว่าหลังจากที่เฟดใช้ความหวังว่าจะมีมาตรการใหม่เข้ามาเพิ่มเป็นตัวประคับประคองความเชื่อมั่นมาระยะหนึ่งแล้ว ก็มีโอกาสที่จะพิจารณาการออก QE3 มากขึ้นหลังสถานการณ์ในยูโรโซนย่ำแย่ลง หุ้นพื้นฐานที่แนะนำวันนี้ยังเป็นกลุ่มหุ้นที่มีปัจจัยพื้นฐานดีและมีอัตราการการเติบโตสูง ขณะที่ บล.บัวหลวง คาดดัชนีผันผวนในกรอบ แนวรับ 1,110 จุด แนวต้าน 1,125 จุด  กลยุทธ์ลงทุนระยะสั้น ยังคงเทรดในกรอบซิ๊กแซกลง ตราบใดที่ดัชนียังไม่ทะลุผ่านแนวต้าน 1,140-1,150 จุด อย่างไรก็ดี ตลาดหุ้นยังมีโอกาสสำหรับการเก็งกำไรหากดัชนียืนเหนือแนวรับที่ 1,110 จุด หลักทรัพย์ที่มีมูลค่าการซื้อขายสูงสุด 5 อันดับ ได้แก่SCB         มูลค่าการซื้อขาย  818 ล้านบาท ปิดที่  135.00 บาท ลดลง 0.50 บาท (-0.37%)   TOP         มูลค่าการซื้อขาย  672 ล้านบาท ปิดที่  59.00 บาท เพิ่มขึ้น 1.75 บาท (+3.06%)   IVL           มูลค่าการซื้อขาย  567 ล้านบาท ปิดที่  27.75 บาท เพิ่มขึ้น 1.50 บาท (+5.71%)   APURE     มูลค่าการซื้อขาย   509ล้านบาท ปิดที่ 2.04 บาท เพิ่มขึ้น 0.18 บาท (+9.68%)   PTTGC     มูลค่าการซื้อขาย   472 ล้านบาท ปิดที่  56.25 บาท เพิ่มขึ้น 1.00 บาท (+1.81%)